**“Әби белән күңелле”**

**Икенче кечкенәләр төркемендә күңел ачу.**

Татарстан Республикасы Сарман муниципаль районы “Гомуми үсеш төрендәге Сарман 3нче “Ләйсән” балалар бакчасы”мәктәпкәчә белем бирү муниципаль бюджет учреждениесе

Фәсхетдинова Гөлфинә Алмас кызы, Калимуллина Флюза Риф кызы

Максат:Әби-бабайларны олылау,милли уеннарга кызыксыну уяту.

Ишегалды күренеше: Бүлмә уртасына озын ялгаш куелган.Янәшәсендә тавык белән әтәч.Агач куаклары,Үлән.Чебиләр төрле җирдә яшерелгән. Бер читтә өстәл самовыр,чәй кирәк яраклары,скамейка.

Өй янында әби чеп-чеп ,диеп эзләнеп йөри.Шулвакыт капкадан онык килеп керә.

-Исәнме әбием.

-Иии балакаем килгән.Исәнме кызым ,-дип аркасыннан сөя.

-Әбием,ни хәлләрең бар?

-Ярыйсы гына,балам. Бабаң йомыш белән күрше авылга киткәч бик ямансу булып тора әле.Эш-мәшәкатьләр дә күбәеп тора әле.Әле менә ярый син килдең.

-Әбием,без дус кызларым белән елга буена уйнарга чыккан идек.Аларны да чакырыйммы? Бергә-бергә күңеллерәк тә булыр.

-Бик яхшы булыр ,балам.Чакыр иптәшләреңне.

Кыз иптшләре янына килеп:

-Кызлар,әбигә булышып алабызмы?

-Әйе,без риза.

Балалар җыйнаулашып барганда каршыларына тагы 3-4 бала очрый.

-Дуслар,кая барасыз?

-Әбиләргә барабыз.

-Анда нигә барасыз?

-Булышырга барабыз.

-Әби Сезгә ни дияр?

-Оныклар диеп сөяр.

-Әби сезгә ни бирер?

-Күчтәнәчләр ул бирер?

-Аны кая куярсыз?

-Бергәләшеп ашарбыз.

-Без дә барыйк әле?

-Әйдәгез!!!

Балалар әби янына киләләр.Әби ишегалдында йөри: чеп-чеп-чеп!

Балалар:

-Исәнме ,әбекәй!

Әби:

-Бик исән,акыллыларым.Әйбәт кенә килеп җиттегезме? Иии балалар бик вакытлы килдегез әле,чуар тавыгым бик күп йомырка салды да,чебиләр чыгарды.Хәзер әнә шуларны җыя алмый тик йөрим.Булышырсыз бит?

-Булышырбыз!

-Чебиләрне табарбыз!

Әби:

-Болай булгач сездән олы булышчылар чыга,әйдәгез соң эшкә керешегез.

Малайлар,кызлар чебиләрне эзлиләр,табып китерәләр.

Бүлмә уртасына озын ялгаш куелган.Янәшәсендә тавык белән әтәч.

Әби:

- Кара әле бу шаян чебиләргә! Кая үзләренә җим сибим әле.

“Чебиләр” көенә җыр.Балалар түгәрәктә чебиләр булып бииләр.

Әби:

-Балалар,эш белән мавыгып,кайберләрегез белән танышырга да онытып торам. Шәһәрдән кунакка кайткан балаларны да күрәм. Кем оныклары буласыз? Утырышып танышыйк эле.

Рания:

-Минем әбием-Сания

Әниемнең әнисе-әбием була минем.

Әби генә түгел әле ул минем дәү әнием.

Шамил:

-Минем Әби –Марсилия

Җылы оек,бияләй,бәйли безгә көз җиткәч,

Без аңа бүләкләр алырбыз үсеп җиткәч.

Х.Амелия:

-Минем Әби- Хәмдия

Пәрәмәчне шундый тәмле пешерә.

Телеңне йотарсың малай ,ашап карасаң менә.

Әби:

-Сания,Хәмдия,Марсилия- алар минем яшьлек дусларым бит.Сезнең кебек бала вакытта елга буенда матур-матур уеннар уйный торган идек.Ул уеннарның ниндие генә юк иде: “Яшел яулык”,Чума үрдәк-чума каз”, “Капкалы”, “Бишле-Сигезле”, “Түбәтәйле”...

-Әби,Без дә беләбез ул уеннарны.Әйдәгез уйныйбыз!

Уен: “Яшел яулык”,

Онык:

- Әби , без кызлар белән чәй өстәле әзерләп алабыз.

Малай:

- Без “Түбәтәйле” уенын уйнап алыйк.

Әби:

- Рәхмәт,балакайларым,яшь чакларга кайтып килгән кебек булдым. Хәзер табын янына утырышыгыз,сыйлыйм әле үзегез.

1бала:

-Бик күңелле,бик рәхәт әбиләр янда булгач.

2бала:

-Әгәр берәр эшең булса ,әби безне чакыр!

Әби:

-Чакырырмын балакайларым,чакырырмын.Үзегез дә онытмагыз әбиегезне,хәл белеп торыгыз.Ә хәзер әйдәгез әле үзегезне тәмнүшкәләр белән сыйлыйм.